ORDONANȚA PREȘEDINTELUI CAMEREI A DOUA A TRIBUNALULUI FUNCȚIEI PUBLICE
24 mai 2007
Cauza F‑95/05 AJ
N
împotriva
Comisiei Comunităților Europene
„Asistență judiciară”
Obiectul: Cerere prin care N solicită acordarea asistenței judiciare, în temeiul articolului 94 din Regulamentul de procedură al Tribunalului
de Primă Instanță, aplicabil mutatis      mutandis Tribunalului Funcției Publice, în temeiul articolului 3 alineatul (4) din Decizia 2004/752/CE, Euratom a Consiliului din
2 noiembrie 2004 de instituire a Tribunalului Funcției Publice a Uniunii Europene (JO L 333, p. 7, Ediție specială, 01/vol. 5,
p. 142), până la intrarea în vigoare a propriului regulament de procedură
Decizia: Admite cererea formulată de N de acordare a asistenței judiciare. Avocatului care asistă persoana interesată îi va fi achitată,
pe bază de înscrisuri justificative și până la concurența sumei de 2 000 de euro, o sumă corespunzătoare cheltuielilor efectuate
de N de la data introducerii cererii de acordare a asistenței judiciare. Pentru a asigura reprezentarea lui N este desemnat
avocatul I. Kletzlen.
Sumarul ordonanței
Procedură – Cerere de acordare a asistenței judiciare gratuite – Cheltuieli acoperite
[Regulamentul de procedură al Tribunalului de Primă Instanță, art. 94 și 95; Decizia 2004/752 a Consiliului, art. 3 alin.
(4)]
Din articolele 94 și 95 din Regulamentul de procedură al Tribunalului de Primă Instanță rezultă că asistența judiciară trebuie,
în principiu, să fie rezervată acoperirii cheltuielilor de judecată efectuate fie concomitent cu introducerea cererii de asistență,
fie ulterior introducerii acesteia. Într‑adevăr, în lipsa unor circumstanțe speciale, posibilitatea de a acoperi retroactiv,
prin intermediul asistenței judiciare, cheltuielile efectuate înainte de această dată nu ar fi conformă literei și spiritului
articolelor menționate și nici nu ar fi în interesul unei bune administrări a justiției. Pentru cheltuielile efectuate înainte
de introducerea cererii de acordare a asistenței se prezumă, până la proba contrară, că solicitantul nu s‑a aflat în imposibilitatea
de a le suporta și că, prin urmare, una dintre condițiile de acordare a asistenței judiciare nu este îndeplinită.
(a se vedea punctul 16)
Trimitere la:
Tribunalul de Primă Instanță: 3 aprilie 2006, Hassan/Consiliul și Comisia, T‑49/04 AJ, punctul 21, 27 octombrie 2006, Othman/Consiliul
și Comisia, T‑318/01 AJ, punctul 31